Confederación Alemá do Norte

A Federación Alemá do Norte (en alemán, Norddeutscher Bund) tivo o seu inicio en 1867, logo da disolución da Confederación Xermánica. Formada por 22 estados do norte de Alemaña, foi un agrupamento transitorio, que durou só ata a proclamación do Imperio Alemán en 1871.

A diferenza da Confederación Xermánica, a Federación Alemá do Norte foi un verdadeiro estado. O seu territorio estaba comprendido polas partes da Confederación Xermánica que se atopaban ao norte do Main; os territorios orientais de Prusia e o Ducado de Schleswig, mais excluía a Austria, Baviera, Württemberg, Baden e os territorios meridionais do Gran Ducado de Hesse. Con todo, consolidou o poder prusiano no norte de Alemaña, e puxo os cimentos do control prusiano sobre o sur, grazas á Zollverein e a Tratados de Paz Secretos (asinados cos estados meridionais o día anterior á Paz de Praga).

Aínda que deixou de existir logo da creación do Imperio Alemán, foi a primeira pedra deste. A súa constitución daba grandes poderes ao novo Chanceler (Bismarck), quen foi designado pola Presidencia do Bundesrat. Isto foi así porque o chanceler era inmune ante o Reichstag, o que lle permitiu ser a única ligazón entre o Presidente e o pobo porén, a constitución non era tan conservadora. O Chanceler retivo o poder sobre o aparello militar (logo da amarga experiencia da Crise Constitucional de 1862 en Prusia, que case devora a Guillerme I). Porén, non se toleraba oposición algunha á Chancelaría: os civís que se opuxeran a Bismarck na década do 1860 tiñan prohibido exercer cargos públicos.

 Historia 
A Federación entrou na historia logo de que Prusia derrotara a Austria e ao resto dos estados da Confederación Xermánica na Guerra das Sete Semanas de 1866. Bismarck redactou a constitución que entrou en vigor o 1 de xullo de 1867. Nesta constitución declarábase Presidente ao Rei de Prusia e a Bismarck como Chanceler. Os estados estaban representados no Bundesrat (Congreso Federal) con 43 escanos (dos cales 17 eran prusianos). Para as eleccións ao Reichstag, Bismarck introduciu en Alemaña o sufraxio masculino. O Bundesrat converteuse no Parlamento da Zollverein en 1867, intentando crear unha proximidade maior cos estados meridionais, permitíndolles enviar representantes ao Bundesrat.

Logo da derrota francesa na Guerra Franco-Prusiana en 1871, Baviera, Württemberg, Baden e o Gran Ducado de Hesse (que orixinariamente non eran membros da Federación), se agruparon coa Federación para formar o Imperio Alemán, con Guillerme I como Káiser ou Emperador Alemán.

 Selos postais 
miniatura|120px|Selo de correos de 3 kreuzer da Confederación de Alemá do Norte (1869)
Unha da funcións da Federación era manexar o correo e emitir selos postais, cousa que comezou a facer o 1 de xaneiro de 1868. Para adaptarse aos diferentes sistemas monetarios que se usaban nos diferentes estados, emitíronse series valoradas en groschen para os estados do norte, e outras valoradas en kreuzer para os estados do sur, distinguíndoas con sinais simples: as valoradas en groschen tiñan o prezo encerrado nun cadrado e as valoradas en kreuzer, en círculos. Todas as estampas tiñan a inscrición "Norddeutscher Postbezirk" (en galego, "Distrito postal de Alemaña do Norte").

Ademais había estampas especiais dun cuarto de xilin para Hamburgo, coa inscrición adicional "Stadtpostbrief Hamburg" (en galego, "Carta postal da Cidade de Hamburgo").

Pouco antes de 1869 os selos empezáronse a emitir perforados para facilitar a administración e contabilidade destes, perforando tamén os que foron emitidas anteriormente. A partir do 1 de marzo do mesmo ano foron emitidas estampas valorizadas en 10 e 30 gramos de ouro, salientábeis por ser impresas en coiro de intestino de carneiro, para prever a súa reutilización.

O 1 de xaneiro de 1872 os selos da Federación foron substituídos polos primeiros selos do Imperio Alemán.

 Lista de estados membros 
miniatura|dereita|550px|Mapa dos estados confederados
+EstadoCapitalReinos (Königreiche) 25px|border Prusia (Preußen)  Berlín 25px|border Saxonia (Sachsen) Dresde Grandes Ducados (Großherzogtümer) 25px|border Hesse (Hessen)   25px|border Mecklenburg-Schwerin Schwerin 25px|border Mecklenburg-Strelitz Neustrelitz 25px|border Oldenburg Oldenburg 25px|border Saxe-Weimar-Eisenach (Sachsen-Weimar-Eisenach) Weimar Ducados (Herzogtümer) 25px|border Anhalt Dessau 25px|border Brunswick (Braunschweig) Braunschweig 25px|border Saxonia-Altenburg (Sachsen-Altenburg) Altenburg 25px|border Saxonia-Coburg e Gotha (Sachsen-Coburg und Gotha) Coburg 25px|border Saxonia-Meiningen (Sachsen-Meiningen) Meiningen Principalities (Fürstentümer) 25px|border Lippe Detmold 25px|border Reuss Junior Line Gera 25px|border Reuss Elder Line Greiz 25px|border Schaumburg-Lippe Bückeburg 25px|border Schwarzburg-Rudolstadt Rudolstadt 25px|border Schwarzburg-Sondershausen Sondershausen 25px|border Waldeck-Pyrmont Arolsen Cidades libres hanseáticas (Freie Hansestädte) 25px|border Bremen 25px|border Hamburgo 25px|border Lübeck

 Véxase tamén 

 Outros artigos 

Historia de Alemaña
Imperio Alemán
Otto von Bismarck
Unión Alfandegueira Alemá

Categoría:Estados desaparecidos de Europa
Categoría:Historia de Alemaña
Categoría:Confederacións desaparecidas